Gw mau tau Tarian dari Lotud. Jelasin dalam bahasa melayu

Sumayau, atau Madsayau, adalah tarian tradisional etnik KadazanDusun suku Dusun Lotud atau Suang Lotud di Daerah Tuaran. Lazimnya, tarian ini adalah tarikan semasa menyambut Hari Magahau, iaitu upacara memuja semangat tajau (tempayan). Kebiasaannya upacara ini diadakan secara besar-besaran dan mengambil masa sehingga lima hari, yang bertujuan untuk memuja dan menghormati gusi-gusi iaitu tajau besar. Disamping itu juga untuk memperingati ahli-ahli keluarga yang telah meninggal dunia.

Persembahan diketuai oleh seorang Monolian iaitu wanita yang lanjut usianya dan arif dalam upacara tersebut, serta berketurunan Monolian. Sebaik muzik dimainkan para penari mula menari dan terus menuju ke gelanggang tari. Gerak tangan penari wanita adalah mengikut irama muzik sementara gerak kaki adalah perlahan daripada gerak tangan, yakni cuma bergerak secara berinsut-insut yang amat perlahan. Penari lelaki membunyikan loceng atau giring dalam dialek suku Lotud. Gerak tarian bertambah rancak sedikit apabila mendapat tepukan daripada penonton.